ਦ ਡਰੈੱਸ (ਇੰਟਰਨੈੱਟ ਵਰਤਾਰਾ)
ਦ ਡਰੈੱਸ, ਜਿਹਨੂੰ ਡਰੈੱਸਗੇਟ ਵੀ ਕਿਹਾ ਗਿਆ ਅਤੇ #thedress, #whiteandgold ਅਤੇ #blackandblue ਵਰਗੇ ਹੈਸ਼ਟੈਗਾਂ ਨਾਲ਼ ਜੋੜਿਆ ਗਿਆ, ਇੱਕ ਵਾਇਰਲ ਤਸਵੀਰ ਅਤੇ ਮੀਮ ਹੈ ਜੋ 26 ਫ਼ਰਵਰੀ 2015 ਨੂੰ ਮਸ਼ਹੂਰ ਹੋ ਗਈ ਸੀ। ਇਹ ਮੀਮ ਕਿਸੇ ਪੁਸ਼ਾਕ ਦੀ ਫ਼ੇਸਬੁੱਕ ਅਤੇ ਟੰਬਲਰ ਜਿਹੀਆਂ ਸਮਾਜੀ ਮੇਲ-ਜੋਲ ਸੇਵਾਵਾਂ ਉੱਤੇ ਪਾਈ ਗਈ ਰੌਸ਼ਨਨੁਮਾ ਤਸਵੀਰ ਤੋਂ ਸ਼ੁਰੂ ਹੋਈ—ਇਸ ਗੱਲ ਉੱਤੇ ਪੁਆੜਾ ਪੈ ਗਿਆ ਸੀ ਕਿ ਤਸਵੀਰ ਵਿਚਲੀ ਪੁਸ਼ਾਕ ਕਾਲ਼ੇ ਅਤੇ ਨੀਲੇ ਰੰਗ ਦੀ ਹੈ ਜਾਂ ਚਿੱਟੇ ਅਤੇ ਸੁਨਹਿਰੀ।

ਭਾਵੇਂ ਬਾਅਦ 'ਚ ਇਹ ਤਸਦੀਕ ਕਰ ਦਿੱਤਾ ਗਿਆ ਕਿ ਇਹ ਪੁਸ਼ਾਕ ਅਸਲ ਵਿੱਚ ਕਾਲ਼ੀ ਅਤੇ ਨੀਲੀ ਹੈ, ਪਰ ਇਸ ਤਸਵੀਰ ਨੇ ਕਈ ਮੰਚਾਂ ਉੱਤੇ ਬਹਿਸਾਂ ਛੇੜ ਦਿੱਤੀਆਂ ਜਿੱਥੇ ਵਰਤੋਂਕਾਰ ਇਹਦੇ ਰੰਗ ਉੱਤੇ ਆਪਣੀਆਂ ਦਲੀਲਾਂ ਦੇ ਰਹੇ ਸੀ ਅਤੇ ਕੁਝ ਇਸ ਬਹਿਸ ਦੀ ਤੁੱਛਤਾ ਨੂੰ ਵਿਚਾਰ ਰਹੇ ਸੀ। ਤੰਤੂ ਵਿਗਿਆਨ ਅਤੇ ਰੰਗੀਨ ਨਜ਼ਰ ਵਿਸ਼ਾ-ਖੇਤਰਾਂ ਦੇ ਮਾਹਿਰ ਇਸ ਪਰਕਾਸ਼ੀ ਛਲ਼ ਉੱਤੇ ਆਪਣੀਆਂ ਟਿੱਪਣੀਆਂ ਦਿੰਦੇ ਨਜ਼ਰ ਆਏ। ਇਹ ਪੁਸ਼ਾਕ ਜੋ ਰੋਮਨ ਅਰੀਜੀਨਲਜ਼ ਦੁਕਾਨ ਤੋਂ ਖ਼ਰੀਦੀ ਗਈ ਸੀ, ਦੀ ਮੰਗ ਅਤੇ ਵੇਚ ਇਸ ਵਰਤਾਰੇ ਸਦਕਾ ਡਾਢੀ ਵਧ ਗਈ।

ਹਵਾਲੇ